EELNÕU

**NARVA LINNAVALITSUS**

**K O R R A L D U S**

Narva \_\_\_\_2022 nr\_\_\_\_

**Õpilaste arvu suurendamine Narva 6. Kooli klassides**

**1.** **Asjaolud ja menetluse käik**

Narva 6. Kooli direktor esitas 05.10.2022 Narva Linnavalitsuse Kultuuriosakonnale taotluse nr 1.15/53, millega palus õppeasutuse juht suurendada õppeasutuse klasside täitumuse ülemise piirnormi 2022/2023. õppeaastaks. Taotlusega palub kool suurendada õpilaste arvu klassides järgmiselt: 7. A – 29 õpilaseni, 9. A klassis – 29 õpilaseni. Õpilaste arvu suurendamisele klassides on Narva 6. Kooli hoolekogu nõusoleku andnud (01.10.2022 otsus nr 6.1/1-1) ning kõik määratud klassiruumid vastavad Vabariigi Valitsuse 30.05.2013 määruse nr 84 „Tervisekaitsenõuded koolidele“ § 7 lõikes 3 toodud nõuetele.

**2. Õiguslikud alused**

1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2. Narva Linnavolikogu delegeeris 23.09.2010 määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

**3. Otsus**

Suurendada õpilaste arvu Narva 6. Kooli 2022/2023. õppeaastaks alljärgnevalt:

1. 7.A – 29 õpilaseni;
2. 9.A klassis – 29 õpilaseni.

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Katri Raik

Linnapea Üllar Kaljuste

Linnasekretär